Kommissionens forordning (EF) nr. 2296/2003

af 23. december 2003

om fravigelse for 2004 af forordning (EF) nr. 327/98 om åbning og forvaltning af visse toldkontingenter for indførsel af ris og brudris

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1095/96 af 18. juni 1996 om iværksættelse af indrømmelserne i liste CXL, der blev udarbejdet efter afslutningen af forhandlingerne i forbindelse med artikel XXIV, stk. 6, i GATT(1), særlig artikel 1,

under henvisning til Rådets afgørelse 96/317/EF af 13. maj 1996 om godkendelse af resultaterne af forhandlingerne med Thailand i henhold til artikel XXIII i GATT(2), særlig artikel 3, og

ud fra følgende betragtninger:

(1) Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Den Europæiske Union den 1. maj 2004 skulle gøre det muligt for disse lande at udnytte de toldkontingenter for indførsel af ris og brudris, der er fastsat i Kommissionens forordning (EF) nr. 327/98(3), på rimelige betingelser i forhold til dem, der gælder for de nuværende medlemsstater. De erhvervsdrivende i de pågældende lande vil således straks fra tiltrædelsestidspunktet kunne få fuldt udbytte af disse kontingenter.

(2) For ikke at skabe forstyrrelser på markedet før og efter den 1. maj 2004 bør tidsplanen for trancherne for 2004 ændres, og fordelingen af mængder justeres, uden at der dog foretages ændringer i de samlede mængder, der er fastsat i de internationale aftaler, som blev indgået i forbindelse med artikel XXIII og artikel XXIV, stk. 6, i GATT, dvs. et årligt toldkontingent for toldfri indførsel af 63000 t sleben eller delvis sleben ris henhørende under KN-kode 1006 30, et kontingent på 20000 t afskallet ris henhørende under KN-kode 1006 20 med en fast told på 88 EUR/t og et kontingent på 80000 t brudris henhørende under KN-kode 1006 40 med en nedsættelse af importtolden på 28 EUR/t.

(3) De ændringer og justeringer, der er fastsat i denne forordning, bør for 2004 erstatte foranstaltningerne i artikel 2, stk. 1, i forordning (EF) nr. 327/98.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

Uanset artikel 2, stk. 1, i forordning (EF) nr. 327/98 åbnes de årlige toldkontingenter for indførsel til EF, der er omhandlet i artikel 1 i samme forordning, for 2004 på følgende betingelser:

a) et kontingent på 63000 t sleben eller delvis sleben ris henhørende under KN-kode 1006 30 (kontingentets løbenummer er 09.4076) fordeles på følgende oprindelseslande og trancher:

>TABELPOSITION>

b) et kontingent på 20000 t afskallet ris henhørende under KN-kode 1006 20 (kontingentets løbenummer er 09.4077) fordeles på følgende oprindelseslande og trancher:

>TABELPOSITION>

c) et kontingent på 80000 t brudris henhørende under KN-kode 1006 40 (kontingentets løbenummer er 09.4078) fordeles på følgende oprindelseslande og trancher:

>TABELPOSITION>

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 1. januar til den 31. december 2004.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. december 2003.

På Kommissionens vegne

Franz Fischler

Medlem af Kommissionen

(1) EFT L 146 af 20.6.1996, s. 1.

(2) EFT L 122 af 22.5.1996, s. 15.

(3) EFT L 37 af 11.2.1998, s. 5. Senest ændret ved forordning (EF) nr. 2458/2001 (EFT L 331 af 15.12.2001, s. 10).